               EURÓPAI BIZOTTSÁG
            Brüsszel, 2019.11.14.
            COM(2019) 589 final
            2019/0262(NLE)
            Javaslat
            A TANÁCS HATÁROZATA
            az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság között 2011. június 16-án és 21-én aláírt légiközlekedési megállapodás alkalmazásáról szóló, egyrészről az Európai Unió és tagállamai, másrészről Izland és harmadrészről a Norvég Királyság közötti kiegészítő megállapodásnak a Horvát Köztársaság Európai Unióhoz való csatlakozásának figyelembevétele céljából történő módosításáról szóló jegyzőkönyvnek az Európai Unió és tagállamai nevében történő aláírásáról

               INDOKOLÁS

               1.A JAVASLAT HÁTTERE

               •A javaslat indokai és céljai

                  A csatlakozási okmány 6. cikkének (2) bekezdésével összhangban Horvátország vállalja, hogy csatlakozik az Unió és a tagállamok által harmadik országokkal kötött vagy aláírt megállapodásokhoz. E megállapodások közé tartozik az Amerikai Egyesült Államok, az Európai Unió és tagállamai, Izland és Norvégia közötti légiközlekedési megállapodás (a továbbiakban: négyoldalú megállapodás) alkalmazásáról szóló, az Európai Unió és tagállamai, Izland és Norvégia közötti kiegészítő megállapodás (a továbbiakban: kiegészítő megállapodás), amely az említett megállapodás alapján szabályozza a három európai fél közötti kapcsolatot, a négyoldalú megállapodás pedig az Amerikai Egyesült Államok, valamint az Európai Közösség és tagállamai közötti légiközlekedési megállapodás (a továbbiakban: EU–USA légi közlekedési megállapodás) hatályát kiterjeszti Izlandra és Norvégiára.

                  A csatlakozási okmány 6. cikkének (2) bekezdése értelmében Horvátországnak a szóban forgó megállapodásokhoz való csatlakozásáról a megállapodásokhoz csatolt és az érintett harmadik országokkal a Tanács által a tagállamok nevében egyhangúlag eljárva megkötött jegyzőkönyvben kell megállapodni. Ezen túlmenően a tagállamok nevében a Bizottság folytatja le a tárgyalásokat az említett jegyzőkönyvekről.

                  A Bizottság ennek megfelelően tárgyalásokat folytatott egy, a kiegészítő megállapodást módosító jegyzőkönyvről, amely lehetővé teszi Horvátország csatlakozását a megállapodáshoz.

                  E javaslat célja az Európai Unió működéséről szóló szerződés (a továbbiakban: EUMSZ) 218. cikkének (5) bekezdésén és a csatlakozási okmány 6. cikkének (2) bekezdésén alapuló tanácsi határozat meghozatala, amely – figyelemmel a jegyzőkönyv későbbi időpontban történő megkötésére – felhatalmazást ad a jegyzőkönyvnek az Unió és a tagállamok nevében történő aláírására, valamint a jegyzőkönyv 4. cikkével összhangban annak az Unió és a tagállamok általi ideiglenes alkalmazására.

               •Háttér-információk

               A Horvátország által a csatlakozási okmány 6. cikkének (2) bekezdése szerint tett kötelezettségvállalás vonatkozik az EU–USA légi közlekedési megállapodásra és a négyoldalú megállapodásra is. A Bizottság ezért tárgyalásokat folytatott az említett megállapodásokat módosító jegyzőkönyvekről is, amelyek lehetővé teszik Horvátország csatlakozását a megállapodásokhoz. E javaslattal párhuzamosan előterjesztésre kerülnek az említett jegyzőkönyvek aláírásáról és ideiglenes alkalmazásáról, valamint megkötéséről szóló tanácsi határozatokra irányuló javaslatok, csakúgy, mint a kiegészítő megállapodást módosító jegyzőkönyv megkötéséről szóló tanácsi határozatra irányuló javaslat.

               •Összhang a szabályozási terület jelenlegi rendelkezéseivel

               Az EU–USA légiközlekedési megállapodás volt az első átfogó légiközlekedési megállapodás az Unió egyik legfontosabb légiközlekedési partnerével. Ez a világ legjelentősebb légiközlekedési megállapodása, amely évente több mint 80 millió ülőhelyet érint, és mint ilyen az Unió légiközlekedési külpolitikájának egyik sarokköve. A négyoldalú megállapodás révén Izlandra és Norvégiára történt kiterjesztésével tovább nőtt a jelentősége. A jegyzőkönyv lehetővé teszi Horvátország számára, hogy a szóban forgó megállapodás előnyeit élvezhesse.

               •Összhang a javaslat által érintett területen meglévő rendelkezésekkel

               A jegyzőkönyv lehetővé teszi Horvátország számára, hogy teljesítse a csatlakozási okmány 6. cikkének (2) bekezdése szerinti, a kiegészítő megállapodáshoz való csatlakozásra vonatkozó kötelezettségét.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               Az EUMSZ 100. cikke (2) bekezdésének a 218. cikk (5) bekezdésével összefüggésben értelmezett rendelkezései, valamint a csatlakozási okmány 6. cikke (2) bekezdésének második albekezdése.

               •Szubszidiaritás (nem kizárólagos hatáskör esetén)

                A jegyzőkönyv lehetővé teszi Horvátország számára, hogy élvezhesse a négyoldalú megállapodás előnyeit, amely egyenlő és egységes feltételeket teremt a piacra jutás tekintetében, és a szabályozási együttműködésre és a konvergenciára vonatkozó új rendelkezések alapjául szolgál a légi szolgáltatások biztonságos, zavartalan és hatékony üzemeltetése szempontjából alapvető fontosságú területeken. A szóban forgó rendelkezéseket csak uniós szinten lehet meghozni.

               •Arányosság

                  A jegyzőkönyv a szóban forgó kérdésre – nevezetesen Horvátországnak a kiegészítő megállapodáshoz való csatlakozására – korlátozódik, és nem érint más ügyeket.

               •A jogi aktus típusának megválasztása

                  Nemzetközi megállapodás.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Tárgytalan.

               •Az érdekelt felekkel folytatott konzultációk

                  Tárgytalan.

               •Szakértői vélemények beszerzése és felhasználása

                  Tárgytalan.

               •Hatásvizsgálat

                  Tárgytalan.

               •Célravezető szabályozás és egyszerűsítés

                  Tárgytalan.

               •Alapjogok

                  Tárgytalan.

               4.KÖLTSÉGVETÉSI VONZATOK

                  A javaslat nincs hatással az uniós költségvetésre.

               5.EGYÉB ELEMEK

               •A javasolt megállapodás összefoglalása

                  A jegyzőkönyv egy, Horvátországnak a kiegészítő megállapodáshoz való csatlakozásáról szóló rendelkezésből, valamint a jegyzőkönyv hatálybalépéséről és ideiglenes alkalmazásáról szóló rendelkezésekből áll.

               2019/0262 (NLE)

               Javaslat

               A TANÁCS HATÁROZATA

               az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság között 2011. június 16-án és 21-én aláírt légiközlekedési megállapodás alkalmazásáról szóló, egyrészről az Európai Unió és tagállamai, másrészről Izland és harmadrészről a Norvég Királyság közötti kiegészítő megállapodásnak a Horvát Köztársaság Európai Unióhoz való csatlakozásának figyelembevétele céljából történő módosításáról szóló jegyzőkönyvnek az Európai Unió és tagállamai nevében történő aláírásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (5) bekezdésével,

               tekintettel Horvátország csatlakozási okmányára és különösen annak 6. cikke (2) bekezdésének második albekezdésére,

               tekintettel az Európai Bizottság javaslatára,

               mivel:

               (1)A Bizottság a tárgyalások megkezdésére való felhatalmazásáról szóló, 2012. szeptember 14-i 13351/12. sz. tanácsi határozatnak megfelelően tárgyalásokat folytatott egy, az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság között 2011. június 16-án és 21-én aláírt légiközlekedési megállapodás alkalmazásáról szóló, egyrészről az Európai Unió és tagállamai, másrészről Izland és harmadrészről a Norvég Királyság közötti kiegészítő megállapodásnak a Horvát Köztársaság Európai Unióhoz való csatlakozásának figyelembevétele céljából történő módosításáról szóló jegyzőkönyvről (a továbbiakban: jegyzőkönyv).

               (2)A tárgyalások a jegyzőkönyv 2019. március 8-án történt parafálásával sikeresen lezárultak.

               (3)Helyénvaló, ha az Unió és tagállamai a jegyzőkönyvet – figyelemmel annak egy későbbi időpontban történő megkötésére – annak 4. cikkével összhangban aláírják és ideiglenesen alkalmazzák,

               ELFOGADTA EZT A HATÁROZATOT:

               1. cikk

               Az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság között 2011. június 16-án és 21-én aláírt légiközlekedési megállapodás alkalmazásáról szóló, egyrészről az Európai Unió és tagállamai, másrészről Izland és harmadrészről a Norvég Királyság közötti kiegészítő megállapodásnak a Horvát Köztársaság Európai Unióhoz való csatlakozásának figyelembevétele céljából történő módosításáról szóló jegyzőkönyvnek (a továbbiakban: jegyzőkönyv) az Európai Unió és tagállamai nevében történő aláírására a Tanács felhatalmazást ad, figyelemmel a jegyzőkönyv későbbi időpontban történő megkötésére.

               A jegyzőkönyv szövegét csatolták e határozathoz.

               2. cikk

               A Tanács elnöke felhatalmazást kap, hogy kijelölje a jegyzőkönyvnek az Unió és tagállamai nevében történő aláírására jogosult személy(eke)t.

               3. cikk

               A jegyzőkönyvet annak hatálybalépéséig az Unió és tagállamai a jegyzőkönyv 4. cikkével összhangban ideiglenesen alkalmazzák.

               4. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

    ---documentbreak---

               EURÓPAI BIZOTTSÁG
            Brüsszel, 2019.11.14.
            COM(2019) 589 final
            MELLÉKLET
            a következőhöz:
            Javaslat A Tanács határozata
            az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság között 2011. június 16-án és 21-én aláírt légiközlekedési megállapodás alkalmazásáról szóló, egyrészről az Európai Unió és tagállamai, másrészről Izland és harmadrészről a Norvég Királyság közötti kiegészítő megállapodásnak a Horvát Köztársaság Európai Unióhoz való csatlakozásának figyelembevétele céljából történő módosításáról szóló jegyzőkönyvnek az Európai Unió és tagállamai nevében történő aláírásáról

               JEGYZŐKÖNYV

               az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság között 2011. június 16-án és 21-én aláírt légiközlekedési megállapodás alkalmazásáról szóló, egyrészről az Európai Unió és tagállamai, másrészről Izland és harmadrészről a Norvég Királyság közötti kiegészítő megállapodásnak a Horvát Köztársaság Európai Unióhoz való csatlakozásának figyelembevétele céljából történő módosításáról

               AZ OSZTRÁK KÖZTÁRSASÁG,

               A BELGA KIRÁLYSÁG,

               A BOLGÁR KÖZTÁRSASÁG,

               A HORVÁT KÖZTÁRSASÁG,

               A CIPRUSI KÖZTÁRSASÁG,

               A CSEH KÖZTÁRSASÁG,

               A DÁN KIRÁLYSÁG,

               AZ ÉSZT KÖZTÁRSASÁG,

               A FINN KÖZTÁRSASÁG,

               A FRANCIA KÖZTÁRSASÁG,

               A NÉMETORSZÁGI SZÖVETSÉGI KÖZTÁRSASÁG,

               A GÖRÖG KÖZTÁRSASÁG,

               MAGYARORSZÁG,

               ÍRORSZÁG,

               AZ OLASZ KÖZTÁRSASÁG,

               A LETT KÖZTÁRSASÁG,

               A LITVÁN KÖZTÁRSASÁG,

               A LUXEMBURGI NAGYHERCEGSÉG,

               MÁLTA,

               A HOLLAND KIRÁLYSÁG,

               A LENGYEL KÖZTÁRSASÁG,

               A PORTUGÁL KÖZTÁRSASÁG,

               ROMÁNIA,

               A SZLOVÁK KÖZTÁRSASÁG,

               A SZLOVÉN KÖZTÁRSASÁG,

               A SPANYOL KIRÁLYSÁG,

               A SVÉD KIRÁLYSÁG,

               NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,

               az Európai Unióról szóló szerződés és az Európai Unió működéséről szóló szerződés szerződő feleiként és az Európai Unió tagállamaiként (a továbbiakban: tagállamok), és

               AZ EURÓPAI UNIÓ,

               egyrészről,

               IZLAND,

               másrészről, valamint

               A NORVÉG KIRÁLYSÁG,

               harmadrészről,

               tekintettel a Horvát Köztársaságnak az Európai Unióhoz való 2013. július 1-jei csatlakozására,

               A KÖVETKEZŐKBEN ÁLLAPODTAK MEG:

               1. cikk

               A Horvát Köztársaság az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság között 2011. június 16-án és 21-én aláírt légiközlekedési megállapodás alkalmazásáról szóló, egyrészről az Európai Unió és tagállamai, másrészről Izland és harmadrészről a Norvég Királyság közötti kiegészítő megállapodás (a továbbiakban: kiegészítő megállapodás) szerződő fele.

               2. cikk

               A kiegészítő megállapodás horvát nyelvű szövege, amely e jegyzőkönyvhöz csatoltan található, a többi nyelvi változatra vonatkozóakkal megegyező feltételek mellett válik hitelessé.

               3. cikk

               Ez a jegyzőkönyv a következők közül a későbbi időpontban lép hatályba:

               1. a kiegészítő megállapodás hatálybalépésének időpontja;

               2. egy hónappal a Felek közötti diplomáciai jegyzékváltások során megküldött azon utolsó értesítés keltét követően, amely megerősíti, hogy a jegyzőkönyv hatálybalépéséhez szükséges valamennyi eljárás lezárult.

               4. cikk

               A Felek megegyeznek abban, hogy a jegyzőkönyvet annak hatálybalépéséig a hatályos nemzeti jogszabályok szerint megengedett mértékben az aláírás napjától kezdve ideiglenesen alkalmazzák.

               Kelt […]-ban/-ben, 2019. […]-án/-én három-három eredeti példányban angol, bolgár, cseh, dán, észt, finn, francia, görög, holland, horvát, izlandi, lengyel, lett, litván, magyar, máltai, német, norvég, olasz, portugál, román, spanyol, svéd, szlovák és szlovén nyelven; e szövegek mindegyike egyaránt hiteles.

               a tagállamok részéről

               az Európai Unió részéről

               Izland részéről

               a Norvég Királyság részéről


               EURÓPAI BIZOTTSÁG
            Brüsszel, 2020.9.17.
            COM(2020) 495 final
            2020/0252(NLE)
            Javaslat
            A TANÁCS HATÁROZATA
            az Európai Unió nevében a Nemzetközi Olívatanács (IOC) tagjainak tanácsában az Üzbég Köztársaságnak az olívaolajról és az étkezési olajbogyóról szóló 2015. évi nemzetközi megállapodáshoz történő csatlakozása tekintetében képviselendő álláspontról

               INDOKOLÁS

               1.A javaslat tárgya

               E javaslat egy határozatra irányul, amely meghatározza az Üzbég Köztársaság kormányának az olívaolajról és az étkezési olajbogyóról szóló nemzetközi megállapodáshoz (a továbbiakban: megállapodás) való csatlakozása kapcsán a Nemzetközi Olívatanács (IOC) tagjainak tanácsában az Unió nevében képviselendő álláspontot.

               2.A JAVASLAT HÁTTERE

               2.1.Az olívaolajról és az étkezési olajbogyóról szóló nemzetközi megállapodás

               Az olívaolajról és az étkezési olajbogyóról szóló nemzetközi megállapodás (a továbbiakban: megállapodás) céljai a következők: i. az olívaolajok, az olívapogácsa-olajok és az étkezési olajbogyó fizikai-kémiai és érzékszervi jellemzőivel kapcsolatos nemzeti és nemzetközi szabályozás egységesítése a kereskedelmi akadályok elhárítása érdekében, ii. fizikai-kémiai és érzékszervi vizsgálatok végzése az olívatermékek összetételének és minőségi jegyeinek jobb megismerése és a nemzetközi szabványok konszolidációja érdekében, valamint iii. a Nemzetközi Olívatanács mint az olívaolajjal és az olajbogyókkal foglalkozó nemzetközi tudományos kiválósági központ szerepének megerősítése.

               A megállapodás aktualizált változata 2017. január 1-jén lépett hatályba.

               Az Európai Unió a megállapodás részes fele
                  1
               .

               2.2.A tagok tanácsa

               A Nemzetközi Olívatanács tagjainak tanácsa (a továbbiakban: a tagok tanácsa) a Nemzetközi Olívatanács legfőbb hatósága és döntéshozó szerve, amely gyakorolja mindazon hatásköröket és ellátja mindazon feladatokat, amelyek a megállapodás célkitűzéseinek megvalósításához szükségesek. A megállapodás részes feleként az Európai Unió tagja a Nemzetközi Olívatanácsnak, és képviselettel rendelkezik a tagok tanácsában. A tagok tanácsa az új tagok felvételével kapcsolatban konszenzus útján hozza meg határozatait. A megállapodás 10. cikke (4) bekezdésének b) pontja értelmében, ha a tagok tanácsának elnöke által megállapított határidőn belül nem jön létre konszenzus, a tagok szavazást tartanak. A határozatot akkor kell elfogadottnak tekinteni, ha az megszerezte a tagok részvételi részesedésének legalább 86 %-át képviselő tagok többségének szavazatát.

               A Nemzetközi Olívatanácsnak jelenleg 17 tagja van, az Európai Unió az összesen 1000 részvételi részesedésből 691-gyel rendelkezik.

               2.3.A tagok tanácsának tervezett jogi aktusa

               Miután az Üzbég Köztársaság 2020. május 25-én hivatalosan kérte a megállapodáshoz való csatlakozását, a tagok tanácsa várhatóan következő ülése során vagy a tagok tanácsa által hozott határozatok levélváltás útján történő elfogadására irányuló eljárás keretében határozatot fogad el az Üzbég Köztársaság csatlakozásáról.

               A tervezett jogi aktus célja, hogy a megállapodás 29. cikkének megfelelően megállapítsa az Üzbég Köztársaság csatlakozásának feltételeit.

               A tervezett jogi aktus a felekre nézve kötelező erejű lesz, mivel megváltoztatja a tagok tanácsán belüli döntéshozatali egyensúlyt, amennyiben a határozatokat nem konszenzussal fogadják el, a megállapodás 10. cikke (4) bekezdésének megfelelően.

               3.Az Unió által képviselendő álláspont

               Bár az Üzbég Köztársaságban az olívaolaj és az étkezési olajbogyó fogyasztása továbbra is szerény mértékű, az elmúlt évtizedben jelentős növekedést mutatott
                  2
               .

               A mezőgazdaság Üzbegisztán gazdaságának egyik kulcsfontosságú ágazata. 2019-ben a GDP 28 %-át tette ki, és 3,6 millió embert foglalkoztatott. A mezőgazdaság diverzifikálása Üzbegisztán 2020–2030-as időszakra szóló stratégiájának egyik leghangsúlyosabb eleme. A szőlőtermesztés például 137 ezer hektárt foglal el. Az olajbogyó termesztése hozzájárul ehhez a diverzifikációhoz
                  3
               . Az Üzbég Köztársaság 2019-ben már 45 500 kg olajbogyót termelt
                  4
               .

               Tekintettel arra, hogy Üzbegisztán a fogyasztás és a termelés tekintetében egyaránt fejleszteni kívánja olajbogyó-ágazatát, az Üzbég Köztársaság csatlakozása bizonyos feltételek mellett megerősítheti a Nemzetközi Olívatanács pozícióját, különösen az olajbogyótermékek jellemzőire vonatkozó nemzeti és nemzetközi jogszabályok egységesítése, illetve a kereskedelmet gátló akadályok elhárítása terén elért eredmények révén. Üzbegisztán csatlakozása a mezőgazdasági termékek forgalmazására vonatkozó – az 1308/2013/EU európai parlamenti és tanácsi rendelet
                  5
                II. részének II. címében foglalt – szabványok tekintetében megfelel az Unió szakpolitikájának.

               A tagok tanácsa által elfogadandó határozat meghatározza az Üzbég Köztársaság csatlakozásának feltételeit a Nemzetközi Olívatanácsban szerzett részvételi részesedések számának és a csatlakozási okirat letétbe helyezési határidejének tekintetében.

               A tagok részvételi részesedését, amely alapján a pénzügyi hozzájárulásuk és a szavazati joguk meghatározásra kerül, a megállapodás 11. cikkében leírt képlet szerint számítják ki. Az Unió ügyelni fog arra, hogy ezt a képletet alkalmazzák az Üzbég Köztársaság részvételi részesedésének meghatározásakor.

               Az Unió támogatni fog minden olyan, a csatlakozási okirat letétbe helyezésére vonatkozó határidőt, amely lehetővé teszi az Üzbég Köztársaság számára, hogy mihamarabb csatlakozzon a megállapodáshoz. Amennyiben az okirat letétbe helyezése késik, az Unió a tagok tanácsa által elfogadandó későbbi határozatokban támogathatja az okirat letétbe helyezési határidejének meghosszabbítását.

               A Nemzetközi Olívatanács tagjainak tanácsán belüli döntéshozatali folyamatra figyelemmel az Unió álláspontja szükséges az Üzbég Köztársaság csatlakozására vonatkozó feltételek megállapításához.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  6
               .

               4.1.2.A jelen esetre történő alkalmazás

               A tagok tanácsát megállapodás, nevezetesen az olívaolajról és az étkezési olajbogyóról szóló nemzetközi megállapodás hozta létre.

               A tagok tanácsa által elfogadandó jogi aktus joghatással bíró jogi aktus. A tervezett jogi aktus joghatással bír, nevezetesen mert megváltoztatja a tagok tanácsán belüli döntéshozatali egyensúlyt, amennyiben a határozatokat nem konszenzussal fogadják el, a megállapodás 10. cikke (4) bekezdésének megfelelően
                  7
               .

               A tervezett jogi aktus nem egészíti ki és nem módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a közös kereskedelempolitikával kapcsolatos.

               Ezért a javasolt határozat anyagi jogalapja az EUMSZ 207. cikke.

               4.3.Következtetés

               A javasolt határozat jogalapját az EUMSZ 207. cikkének kell képeznie, az EUMSZ 218. cikkének (9) bekezdésével összefüggésben.

               2020/0252 (NLE)

               Javaslat

               A TANÁCS HATÁROZATA

               az Európai Unió nevében a Nemzetközi Olívatanács (IOC) tagjainak tanácsában az Üzbég Köztársaságnak az olívaolajról és az étkezési olajbogyóról szóló 2015. évi nemzetközi megállapodáshoz történő csatlakozása tekintetében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az olívaolajról és az étkezési olajbogyóról szóló 2015. évi nemzetközi megállapodás (a továbbiakban: megállapodás) az Unió nevében az (EU) 2016/1892 tanácsi határozattal
                  8
                összhangban 2016. november 18-án került aláírásra az ENSZ New York-i székházában, feltételezve annak egy későbbi időpontban való megkötését. A megállapodás a 31. cikk (2) bekezdésének értelmében 2017. január 1-jén ideiglenesen hatályba lépett, és azt az Unió a 2019. május 17-i (EU) 2019/848 tanácsi határozattal
                  9
                megkötötte.

               (2)A megállapodás 29. cikke értelmében a Nemzetközi Olívatanács tagjainak tanácsa (a továbbiakban: a tagok tanácsa) meghatározhatja egy kormány megállapodáshoz való csatlakozásának feltételeit.

               (3)Az Üzbég Köztársaság kormánya hivatalosan kérte a megállapodáshoz való csatlakozását. A tagok tanácsát ezért fel kell kérni, hogy valamely jövőbeli ülésén vagy a tagok tanácsa általi levélváltás útján történő határozathozatali eljárás keretében határozza meg az Üzbég Köztársaság csatlakozásának feltételeit a Nemzetközi Olívatanácsban való részvételi részesedés és a csatlakozási okirat letétbe helyezési határideje tekintetében.

               (4)Tekintettel arra, hogy Üzbegisztán a fogyasztás és a termelés tekintetében egyaránt fejleszteni kívánja olajbogyó-ágazatát, csatlakozása bizonyos feltételek mellett megerősítheti a Nemzetközi Olívatanács pozícióját, különösen az olajbogyótermékek jellemzőire vonatkozó nemzeti és nemzetközi jogszabályok egységesítése, illetve a kereskedelmet gátló akadályok elhárítása terén elért eredmények révén.

               (5)Helyénvaló meghatározni az Unió nevében a tagok tanácsában képviselendő álláspontot, mivel az elfogadandó határozat joghatással bír az Unió vonatkozásában, különösen – amennyiben a határozat elfogadása a megállapodás 10. cikke (4) bekezdése szerint nem konszenzussal történik – a tagok tanácsán belüli döntéshozatali egyensúly befolyásolása révén,

               ELFOGADTA EZT A HATÁROZATOT:

               1. cikk

               Az Üzbég Köztársaság kormányának a megállapodáshoz történő csatlakozására vonatkozó feltételekkel kapcsolatban a Nemzetközi Olívatanács tagjainak tanácsa valamely jövőbeli ülésén vagy a tagok tanácsa általi levélváltás útján történő határozathozatali eljárás keretében az Unió nevében képviselendő álláspontot a melléklet tartalmazza.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács (EU) 2016/1892 határozata (2016. október 10.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról (HL L 293., 2016.10.28., 2. o.), valamint a Tanács (EU) 2019/848 határozata (2019. május 17.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő megkötéséről (HL L 139., 2019.5.27., 1. o.).

                     (2)

                        Az Üzbég Köztársaság által szolgáltatott adatok szerint az olajbogyótermékek behozatala a 2015. évi 15,3 tonnáról 2019-re 223 tonnára nőtt.

                     (3)

                        Jamshid A. Khodjaev üzbég mezőgazdasági miniszter beszéde a Nemzetközi Olívatanács (IOC) 111. ülésszakán, 2020. július 1.

                     (4)

                        Az Üzbég Köztársaság által szolgáltatott adatok szerint az olajbogyótermékek behozatala a 2015. évi 15,3 tonnáról 2019-re 223 tonnára nőtt.

                     (5)

                        Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).

                     (6)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (7)

                        Az olívaolaj forgalmazási előírásaira vonatkozóan a tagok tanácsa által elfogadott jogi aktusok konszenzus nélkül is elfogadhatók, a megállapodás 20. cikke (3) bekezdésének megfelelően a nemzetközi jog szerint kötelező erejűek, és meghatározó módon befolyásolhatják az uniós jogszabályok tartalmát, nevezetesen az 1308/2013/EU rendelet alapján elfogadott felhatalmazáson alapuló és végrehajtási jogi aktusokat.

                     (8)

                        A Tanács (EU) 2016/1892 határozata (2016. október 10.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról (HL L 293., 2016.10.28., 2. o.).

                     (9)

                        A Tanács (EU) 2019/848 határozata (2019. május 17.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő megkötéséről (HL L 139., 2019.5.27., 1. o.).

    ---documentbreak---

               EURÓPAI BIZOTTSÁG
            Brüsszel, 2020.9.17.
            COM(2020) 495 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió nevében a Nemzetközi Olívatanács (IOC) tagjainak tanácsában az Üzbég Köztársaságnak az olívaolajról és az étkezési olajbogyóról szóló 2015. évi nemzetközi megállapodáshoz történő csatlakozása tekintetében képviselendő álláspontról

               MELLÉKLET

               Az Unió támogatja az Üzbég Köztársaság csatlakozását a megállapodáshoz a Nemzetközi Olívatanács tagjainak tanácsa valamely jövőbeli ülésén vagy a tagok tanácsa által hozott határozatok levélváltás útján történő elfogadására irányuló eljárás keretében, feltéve, hogy az Üzbég Köztársaság részvételi részesedése a megállapodás 11. cikkében meghatározott képlet alapján kerül kiszámításra, és a csatlakozási okirat letétbe helyezésének határideje nem haladja meg a tagok tanácsának határozatától számított másfél évet. Amennyiben az okirat letétbe helyezése késik, az Unió a tagok tanácsa által elfogadandó későbbi határozatokban támogathatja az okirat letétbe helyezési határidejének meghosszabbítását.